Carl Jóhan Jensen

Carl Jóhan Jensen () er ein færøysk forfattar, litteraturkritikar og omsetjar.

Jensen er fødd og oppvaksen i Tórshavn. Etter å ha gått grunnskule og realskule i Tórshavn reiste han i 1973 til Danmark for å ta vidare utdanning. I 1976 tok han artium og flytte heimatt til Færøyane. Der arbeidde han som journalist før han studerte færøysk språk og litteratur på Universitetet på Færøyane. Etter eksamen i 1981 fortsette han studia på Island der han studerte ålmenn litteraturvitskap og islandsk fram til 1987. Han vart cand. phil. i 1990. På 1990-talet budde han og familien fleire år i Tromsø, der kona hans arbeidde som generalsekretær i The North Atlantic Marine Mammal Commission.

Han var leiar for den færøyske forfattarforeininga, Rithøvundafelag Føroya, 1991–1992. Jensen var nominert til Nordisk råds litteraturpris i 1991, 1998, 2007 og 2008.

Romanen Ó - Søgur um djevulskap kom i 2010 ut i norsk omsetjing som U- Historier om djevelskap utgjeven av det Det norske samlaget.Sambok

 Utgjevingar 
 1981 – Skríggj
 1990 – Hvørkiskyn
 1995 – Rúm
 1997 – Tímar og rek
 2000 – Mentir og mentaskapur
 2005 – Ó - Søgur um djevulskap
 2006 – September í bjørkum sum kanska eru bláar

 Prisar og utmerkingar 
 1989 - Den færøyske litteraturprisen (Bókmentavirðisløn M.A. Jacobsens) 
 1997 - Sokneprest Alfred Andersson-Ryssts fond
 2006 - Den færøyske litteraturprisen (Bókmentavirðisløn M.A. Jacobsens)

 Kjelder 
 Bokasolan.fo - Carl Jóhan Jensen 

 Referansar 

Kategori:Færøyske forfattarar